تورکیه ایله روسیا آراسیندا 900 میلیون یورو حجمی اولان یاتیریم فوندو RTIF قورولدو.
فوند ایلک مرحله‌ده 200 میلیون یورولوق سرمایه قویا‌جاق.
طرف‌لر ایکی اؤلکه‌ده ده تکنولوژی، ساغلیق و آلت یاپی کیمی واجیب اولان ایش قول‌لاریندا اورتاق لاییحه‌لر پلانلاشدیرماغا باشلادی.
روسیادا بیرباشا یاتیریم فوندونون صدری اولان کیریل دمیتریئو 900 میلیون یورو حجم‌لی روسیا-تورکیه بیرگه یاتیریم فوندونون قورولدویونو سؤیله‌ییب.
دمیتریئو ژورنالیست‌لره آچیقلاماسیندا دئییب کی، فوند باره‌سینده اوزون مودت‌دیر فعالیت‌لریمیز داوام ائدیر. همین چرچیوه‌ده موختلیف دانیشیق‌لار کئچیریلدی و نتیجه‌ده فوند قورولدو. فوندون حجمی ایسه 900 میلیون یورودور. آورودور. فوند ایکی طرف آراسیناکی سرمایه قویولوش‌لارینا سرعت قازاندیریلماسی اوچون خیلی اهمیت کسب ائدیر.
تورکیه وارلیق فوندو (TVF) طرفیندن یاییلان آچیقلامایا گؤره ایسه، قرار پرزیدنت رجب طیب اردوغانین دونن باش توتان روسیا سفری زامانی ایمضالاندی.
